Video: Die liedjie wat jou gaan laat huilFoto: Pexels, Pixabay Hou die sneesdoekies gereed: ŉ Span wetenskaplikes glo hulle het ŉ liedjie gevind wat mense hartseer maak en selfs kan laat huil. Die liedjie, “Discovery of the Camp”, ŉ instrumentale stuk wat in die Tweede Wêreldoorlog-TV-reeks, Band of Brothers, gebruik is, word die afgelope paar jaar gebruik om “hartseer voort te bring” in mense in verskeie studies. Een studie in 2013 het die liedjie gebruik om te bepaal hoe musiek gebruik word om emosies aan te wakker en die musiek is onlangs ook gebruik om die verband tussen hartseer en empatie te bepaal. Navorsing wat in September 2016 in die joernaal, Frontiers in Psychology, gepubliseer is, verduidelik dat 102 persone tussen 18 en 67 jaar oud na agt en ŉ half minute van “Discovery of the Camp” geluister het en daarna hul gevoelens moes beskryf. Die span navorsers verduidelik “dié stuk musiek is vroeër bewys dat dit suksesvol hartseer emosies in deelnemers kan aanwakker”. Persone wat aangedui het dat hulle “geraak” is deur die hartseer liedjie, het ook hoër vlakke van empatie getoon – wat moontlik daarop kan dui dat persone wat die pyn van ŉ hartseer liedjie kan voel, beter die pyn van ander mense kan voel. Wetenskaplike glo dus dat persone, wat empatie beleef, hartseer musiek meer kan waardeer as ander, omdat hulle ŉ dieper vlak van begrip ervaar. Die liedjie deur Michael Kamen is uit die episode “Why We Fight” van die reeks, Band of Brothers. In die episode ontdek Easy-kompanjie ‘n konsentrasiekamp naby Landsberg.